Diari Oficial de la Generalitat Valenciana


Sumari del DOGV 4099, del 03-10-2001 (2001/9326)

Acord de 12 de juny de 2001, de la Comissió Territorial d'Urbanisme d'Alacant, relatiu a la modificació puntual de les normes subsidiàries de Guadalest, per a la nova ubicació del cementeri.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9326


Data del document
:   12-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Castell de Guadalest, el
    * pla d'urbanisme

Acord de 12 de juny de 2001, de la Comissió Territorial d'Urbanisme d'Alacant, relatiu a la modificació puntual de les normes subsidiàries de Guadalest, per a la nova ubicació del cementeri. [2001/A9326]
  
Vist l'expedient de referència i d'acord amb els antecedents i consideracions següents:
  
Antecedents de fet
  
1. El projecte de modificació es va sotmetre a informació pública durant un mes mitjançant l'Acord plenari de l'Ajuntament de 15 de setembre de 2000, i es publicà l'anunci en el Diari Oficial de la Generalitat Valenciana de 27 d'octubre de 2000 i en el diari Información de 18 d'octubre de 2000. Durant el pertinent període d'exposició pública, no es van presentar al·legacions. Es va aprovar provisionalment per aquest òrgan en data 9 d'abril de 2001.
  
2. La documentació està integrada per memòria informativa i memòria justificativa, plans d'informació i d'ordenació modificats.
  
3. La modificació, que ara es proposa va ser tramitada amb anterioritat per l'Ajuntament com a correcció d'errades. Es justificava llavors que existia una errada en l'emplaçament de la reserva de sòl efectuada per a ubicar el nou cementeri municipal, ja que la dita reserva, per error gràfic, es va efectuar en el costat contrari de la carretera i no en el lloc que l'Ajuntament té la propietat dels terrenys.
  
La Comissió Territorial d'Urbanisme va concloure, des d'una perspectiva juridicoformal, sense entrar a qüestionar de cap manera el contingut material de la proposta presentada, la improcedència de tramitar l'alteració que es proposava a través del mecanisme excepcional de la correcció d'errades (que com a tal ha de ser objecte d'una interpretació restrictiva), sinó acudir al mecanisme ordinari i general de la modificació puntual del referit instrument de planejament, seguint la tramitació prevista en l'article 55.1, en relació amb els articles 35 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, la Comissió Territorial d'Urbanisme, en sessió celebrada el dia 12 de juny de 2000, va acordar denegar l'aprovació definitiva de l'expedient de referència i requerir a l'Ajuntament a fi que el tramitara com una modificació puntual de les normes subsidiàries, en considerar que no es tracta d'una mera correcció d'errades, al mateix temps que s'advertia del necessari compliment del Reglament de Policia Sanitària i Mortuòria, Decret de 20 de juliol de 1974, del Ministeri de la Governació.
  
4. La modificació que ara es tramita pretén donar compliment a l'esmentat acord de la Comissió Territorial d'Urbanisme, i es tramita com a modificació puntual amb el mateix objecte, encara que es varia la ubicació inicial del nou cementeri.
  
5. Segons el mateix acord plenari de l'Ajuntament, l'única cosa que es pretén és adaptar a la realitat física les actuacions municipals portades a terme en els terrenys propietat del municipi i que obeeix a la necessitat de desplaçar l'actual emplaçament dins de la població i que a més impossibilita la restauració del castell del municipi.
  
6. En data 10 d'octubre de 2000, es va sol·licitar un informe a la Conselleria de Sanitat en relació amb el que disposa l'article 50 del Reglament de Policia Sanitària i Mortuòria, sense que fins ara s'haja rebut l'esmentat informe, i ha transcorregut el termini legalment establit a l'efecte.
  
Consideracions tecnicojurídiques
  
1. El procediment seguit per l'Ajuntament resulta segons el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
2. La documentació està completa, a l'efecte del compliment de l'article 27 de la LRAU.
  
3. Les determinacions contingudes en aquest expedient poden considerar-se, en línies generals, correctes des del punt de vista de les exigències de la política urbanística i territorial de la Generalitat Valenciana, tal com s'arreplega en l'article 40 de la LRAU.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
Primer
  
Aprovar definitivament la modificació puntual de les normes subsidiàries per a la nova ubicació del cementeri en el municipi de Guadalest
  
Segon
  
Publicar íntegrament aquest acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b de l'article 59, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de Normes Urbanístiques.
  
Contra aquest acord que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 12 de juny de 2001.- La secretària de la Comissió Territorial d'Urbanisme: Rosario Berjón Ayuso